CELEX: E2018J0002
Language: hu
Date: 2019-05-14 00:00:00
Title: A Bíróság ítélete (2019. május 14.) az E-2/18. számú, C kontra Concordia Schweizerische Kranken- und Unfallversicherung AG, Landesvertretung Liechtenstein ügyben (883/2004/EK rendelet – 24. cikk – Az illetékes államon kívül lakóhellyel rendelkező nyugdíjas – Lakóhely szerinti természetbeni ellátások – Visszatérítési eljárás)

19.9.2019   
            
            
               HU
            
            
               Az Európai Unió Hivatalos Lapja
            
            
               C 315/3
            
         
      A BÍRÓSÁG ÍTÉLETE
      (2019. május 14.)
      az E-2/18. számú,
      C
      kontra
      Concordia Schweizerische Kranken- und Unfallversicherung AG, Landesvertretung Liechtenstein ügyben
      
         (883/2004/EK rendelet – 24. cikk – Az illetékes államon kívül lakóhellyel rendelkező nyugdíjas – Lakóhely szerinti természetbeni ellátások – Visszatérítési eljárás)
      
      (2019/C 315/04)
      Az E-2/18 sz., C kontra Concordia Schweizerische Kranken- und Unfallversicherung AG, Landesvertretung Liechtenstein ügyben – a Liechtensteini Hercegség hercegi bírósága (Fürstliches Landgericht) által benyújtott KÉRELEM az EFTA-államok közötti, Felügyeleti Hatóság és Bíróság létrehozásáról szóló megállapodás 34. cikke alapján a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet értelmezésével kapcsolatban – a Páll Hreinsson elnökből, Per Christiansen előadó-bíróból és Bernd Hammermann bíróból álló Bíróság 2019. május 14-én ítéletet hozott, amelynek rendelkező része a következő:
      
                  1.
               
               
                  Ha egy nyugdíjas a lakóhelye szerinti EGT-államban nem jogosult természetbeni ellátásokra, mivel az ellátások az adott állam szociális biztonsági rendszerének hatályán kívül esnek, a nyugdíjas a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet 24. cikkének (1) bekezdése értelmében azon EGT-állam illetékes intézményének költségén jogosult természetbeni ellátásokra, amelynek jogszabályai szerint a nyugdíjat kifizetik.
               
            
                  2.
               
               
                  A nyugdíjas jogosult arra, hogy közvetlenül azon EGT-állam illetékes intézményétől igényeljen visszatérítést, amelynek jogszabályai szerint a nyugdíjat kifizetik, különösen, de nem kizárólag akkor, ha a lakóhelye szerinti állam megtagadta tőle a visszatérítést. A szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról szóló, 2009. szeptember 16-i 987/2009/EK európai parlamenti és tanácsi rendelet 22. cikkének (1) bekezdése, és a 883/2004/EK rendelet 76. cikkének (4) bekezdése értelmében az, hogy az illetékes intézmény nem látja el a nyugdíjast a követendő eljárásra vonatkozó információkkal, nem befolyásolhatja hátrányosan a nyugdíjasnak az intézménnyel szemben fennálló jogait.